hotchpotch/miracl-hf-unified huggingface dataset:
Epyx &amp; Cyrez
Epyx & Cyrez on suomalainen elektronista musiikkia edustava kaksikko, jonka jäsenet ovat Juha Ahonen ja Jami Lauttalammi.
Heidän kappaleensa sisältävät usein elementtejä muun muassa freeformista, hard trancesta, industrialista, ja drum`n`bassista. Yhtenäistä heidän genrerajoja rikkovalle energiselle tyylillensä ovat usein melankoliset ja synkät äänimaailmat.
Ensimmäisen kappaleensa (Risk Addiction) Epyx & Cyrez julkaisi suomalaisen FINRG-levy-yhtiön kautta vuonna 2007. Siitä lähtien julkaisuja on tullut kymmenittäin useilta levy-yhtiöltä (mm. Electronica Exposed, Nu Energy Digital, FINRG Hybridize ja Kreatrix Evilution.) Vuonna 2008 julkaistiin Britanniassa heidän tupla-albuminsa (Sleep Paralysis). He julkaisevat uuden albuminsa (Two Against the Void) englantilaisen levy-yhtiön Watchtower Recordsin kautta alkuvuodesta 2013.
Epyx & Cyrez ovat olleet mukana monissa arvostetuissa konemusiikkitapahtumissa Suomessa (mm. Konemetsä, Club Fury ja Säde).
Sleep Paralysis (2008, Electronica Exposed), Two Against the Void (tulossa 2013, Watchtower Records)
http://www.facebook.com/EpyxCyrez
https://twitter.com/EpyxCyrez
http://www.finrg.com/artists/epyxandcyrez/
http://www.clubfury.org/cyrez.html
http://www.discogs.com/artist/Epyx+%26+Cyrez
http://klubitus.org/forum_aihe.php?id=53981;sivu=9999
http://www.soundcloud.com/cyrez
http://www.soundcloud.com/epyx-1
2-nitrobentsaldehydi
2-Nitrobentsaldehydi eli o-nitrobentsaldehydi (CHNO) on bentsaldehydin nitrojohdannainen. Yhdistettä käytetään synteitsoitaessa väriaineita. 2-Nitrobentsaldehydi on 3- ja 4-nitrobentsaldehydin isomeeri.
2-Nitrobentsaldehydiä voidaan valmistaa usealla tavalla. Nitrobentsaldehydiä valmistetaan lähtemällä kanelihaposta, jonka nitrauksen seurauksena muodostuu 2- ja 4-nitrokanelihappojen seos. 2-Nitrokanelihappo voidaan erottaa fraktioivalla kiteytyksellä ja hapettaa kaliumpermanganaatilla 2-nitrobentsaldehydiksi. Muita tapoja ovat 2-nitrostyreenin hapetus hapen avulla tai nitraamalla bentsaldehydiä. Viimeisessä prosessissa muodostuu noin 20 % 2-nitrobentsaldehydiä ja noin 80 % 3-nitrobentsaldehydiä.
2-Nitrobentsaldehydiä ja sen isomeereja käytetään valmistettaessa lääkeaineita ja väriaineita. Esimerkiksi vuonna 1882 kehitetty Baeyer-Drewson-indigosynteesi perustuu 2-nitrobentsaldehydin ja asetonin välisen reaktioon emäksisissä olosuhteissa. Nykyään synteettisen indigon valmistukseen käytetään pääasiassa kuitenkin aniliiniin perustuvia menetelmiä.
West Elgin
West Elgin on reilun 5 000 asukkaan kunta Kanadassa, Ontarion provinssissa. Se perustettiin 1. tammikuuta 1998, kun Aldborough ja West Lorne yhdistettiin.
Hoidollinen kiinnipitäminen (psykiatria)
Hoidollinen kiinnipitäminen on psykiatrisissa sairaaloissa käytettävä hoitomuoto, jossa itselleen tai muille vaarallista potilasta rajoitetaan fyysisesti. Kiinnipidot ovat yleisimpiä lastenpsykiatriassa. Kiinnipidon pitäisi aina olla viimeisin ja samalla äärimmäisin keino rauhoittaa potilasta. Jos kiinnipito ei riitä rauhoittamaan potilasta, tämä yleisimmin johtaa potilaan siirtämisen lepositeisiin.
Rimouski Océanic
Rimouski Océanic on kanadalainen juniorijääkiekkojoukkue. Se pelaa Ligue de hockey junior majeur du Québecissa eli LHJMQ:ssa. Joukkueen kotipaikka on Rimouskin kaupunki, joka sijaitsee Quebecin provinssissa.
Océanicin seurahistorian tunnetuin pelaaja on vuoden ykkösvaraus, Pittsburgh Penguinsia nykyisin edustava Sidney Crosby.
Jean-Jacques Milteau
Jean-Jacques Milteau (s. 17. huhtikuuta 1950 Pariisi) on ranskalainen blueshuuliharpisti, laulaja ja lauluntekijä. Milteau on voittanut kahdesti Victoire de la Musique -palkinnon. Nämä ovat tulleet albumeista "Explorer" ja "Memphis".
Kawanishi E7K
Kawanishi E7K (liittoutuneiden raportointinimi "Alf") oli japanilainen kaksitasoinen vesilentokone. Tätä konetyyppiä Keisarillinen laivasto käytti pitkän matkan lentotiedustelussa. E7K otettiin ensilinjan käyttöön 1930-luvulla ja poistettiin aktiivista sotilaskäytöstä vuoteen 1943 mennessä.
E7K pystyttiin laukaisemaan tiedustelulennolle myös laivaston hävittäjäalusten katapultilla.
Onnenpekka
Onnenpekka on Vando Suvannon kolmas albumi, joka ilmestyi keväällä 2012. Musiikki on soitettu pääosin akustisin instrumentein.
Kaikki kappaleet säveltänyt ja sanoittanut Vando Suvanto, sekä sovittanut Vando Suvanto, Matti Wallenius ja Henrik Duncker. Puhallinsovitukset Matti Wallenius.
You Can’t Always Get What You Want
You Can’t Always Get What You Want on brittiläisen rock-yhtyeen The Rolling Stonesin vuonna 1969 julkaistu kappale. Se julkaistiin ensimmäiseksi ”Honky Tonk Women” -singlen B-puolella ja myöhemmin albumilla "Let It Bleed".
”You Can't Always Get What You Want” on ensimmäisiä yhtyeen levytyksiä, jolla Mick Taylor soittaa toista kitaraa, alkuperäisjäsenen ja entisen toisen kitaristin Brian Jonesin saatua potkut yhtyeestä. Kappale on Rolling Stonesin laulajan Mick Jaggerin ja kitaristi Keith Richardsin tekemä ja yhtye soittaa sen usein konserttiensa päätöskappaleena.
Jan Gästrin
Jan Gästrin (30. joulukuuta 1896 Sundsvall, Ruotsi – 17. elokuuta 1974) oli suomalais-ruotsalainen psykologi. Hän oli dosentti Åbo Akademissa 1938–1947, Helsingin yliopistossa 1941–1947 ja Uppsalan yliopistossa vuodesta 1949. Svenska medborgarhögskolanin rehtori hän oli Helsingissä 1944–1946, Tukholmassa Erica-säätiön seminaarin rehtori vuodesta 1946. Hän on kirjoittanut teoksia kehityspsykologian alalta. Hänelle myönnettiin professorin arvonimi 1969.
Happy (The Rolling Stonesin kappale)
”Happy” on vuonna 1972 julkaistu The Rolling Stones -yhtyeen kappale albumilta "Exile on Main St." Pääasiassa kitaristi Keith Richardsin laulama kappale julkaistiin singlenä Yhdysvalloissa ja Kanadassa. Se nousi Yhdysvalloissa Billboard Hot 100 -listalla sijalle 22. Singlen B-puolella oli kappale ”All Down the Line”.
Keith Richards ja Mick Jagger ovat ainoat kappaleessa esiintyvät Rolling Stones -jäsenet. Rumpuja soittaa Jimmy Miller ja bassoa Richards itse.
Kappale kertoo miehestä, jolla ei ole illalla rahaa, eikä siten voi lähteä pitämään hauskaa yöelämään. Henkilö tarvitsee rakkautta, koska on tuhlannut kaikki rahansa; "I need a love to keep me happy". Richardsin mukaan etenkin kappaleen sanoitus oli silkkaa tajunnanvirtaa.
Keith Richards on kertonut kappaleen synnystä kirjassaan "Elämä":
”Happy” oli valmis ennen muiden saapumista paikalle. Richards käytti kappaleessa viisikielistä kitaraa ja slide-putkea. Säveltäjä on myös kertonut kappaleen olevan nimensä veroinen, sillä sen soittaminen tekee hänet iloiseksi.
Rolling Stones on esittänyt kappaletta konserteissaan vuosina 1972–1973, 1975–1976, 1978, 1989–1990, 1994–1995, 2002–2003, 2006–2007 ja 2012–2014.
Douglas F3D Skyknight
Douglas F3D Skyknight on yhdysvaltalainen Yhdysvaltain laivaston lentotukialuskäyttöön tarkoitettu suihkuhävittäjä. Koneen ensilento tapahtui vuonna 1948. Käyttöön se otettiin 1950 ja poistettiin käytöstä 1970. Viimeiset tyypin lentokoneet operoivat tiedustelutehtävissä. Konetyypin uudeksi nimeksi tuli F-10 vuoden 1962 nimiuudistuksessa.
Konetyyppi osallistui sekä Vietnamin että Korean sotiin.
Titanin seireenit
Titanin seireenit (, julk. 1959, suom. 1979 Marjatta Kapari) on Kurt Vonnegutin toinen romaani. Teos on tieteiskirjallisuuden klassikkoja ja se käsittelee muun muassa vapaata tahtoa, kaikkitietävyyttä ja ihmisen historian yleistä tarkoitusta. Suuri osa tarinasta pyörii marsilaisten Maahan hyökkäyksen ympärillä.
Kirjan päähenkilö on Malachi Constant, rikkain amerikkalainen, elämäntyyliinsä kyllästynyt, enää huumehallusinaatioista kiinnostusta saava pörssikeinottelulla rikastuneen Noel Constantin poika. Kohtalo puuttuu Malachin elämään, ja hän menettää vaurautensa. Hän päätyy Marsiin Marsin armeijan sotilaaksi muistamatta edes omaa oikeata nimeään. Marsin ja Maan välisen sodan yhteydessä Malachi päätyy Merkuriukseen moneksi vuodeksi ja sitten sodan jo loputtua Maahan tapaamaan vaimoaan ja poikaansa. Lopulta Malachi perheineen karkotetaan Saturnuksen kuuhun Titaniin, jossa vallitsevat elämälle suotuisat olosuhteet. Titanissa Malachi saa vastauksia eräisiin ihmiskuntaa kiusaaviin kysymyksiin (esim. Olemmeko yksin kaikkeudessa? Ohjaako meitä jokin? Mikä on Stonehenge?). Malachi kuolee kirjan lopussa, kun hän palaa maahan Titanilta.
Kaikilla mausteilla (elokuva)
Kaikilla mausteilla ("Bella Martha") on vuonna 2001 ensi-iltansa saanut Sandra Nettelbeckin ohjaama elokuva.
Henkivartijat (elokuva)
Henkivartijat "(Livvakterna)" on vuonna 2001 ensi-iltansa saanut Anders Nilssonin ohjaama ruotsalainen elokuva.
Colliding Into You
”Colliding Into You” on Diandran 11. tammikuuta 2013 julkaistu single, jolla hän osallistui Uuden Musiikin Kilpailuun, jonka voittaja edusti Suomea Eurovision laulukilpailussa Ruotsin Malmössä. Kappale ei kuitenkaan voittanut Uuden Musiikin Kilpailua.
Kappaleen ovat säveltäneet Patric Sarin ja Leri Leskinen, sanoituksen on tehnyt Sharon Vaughn.
Kolmas aalto
Kolmas aalto "(Den tredje vågen)" on Anders Nilssonin ohjaama ruotsalais-brittiläinen toimintaelokuva vuodelta 2003. Nilssonin kolmannessa Johan Falk -elokuvassa Falkin (Jakob Eklund) vanha esimies Sellberg (Lennart Hjulström) on pestattu Europoliin johtamaan taistelua järjestäytynyttä rikollisuutta vastaan. Hän yrittää taivutella tehokkaan Falkin takaisin alaisekseen, mutta tämä epäröi. Samaan aikaan Lontoossa Rebecca Åkerström (suomalainen Irina Björklund) huomaa poikaystävänsä sekaantuneen rikollisiin kuvioihin ja joutuu pakenemaan henkensä edestä. Kolme päähahmoa kohtaavat Alankomaiden Haagissa, josta alkaa armoton ajojahti läpi Euroopan.
Mission of Burma
Mission of Burma on yhdysvaltalainen post-punk-yhtye, joka perustettiin Bostonissa, Massachusettsissa vuonna 1979. Yhtyeen perustivat Roger Miller (kitara), Clint Conley (basso), Peter Prescott (rummut) ja Martin Swope (ääniteknikko). Miller, Conley ja Prescott laulavat ja tekevät yhtyeen kappaleet.
Alkuvuosina bändin äänitykset julkaistiin pienen bostonilaisen levy-yhtiön Ace of Heartsin kautta. Menestyksestä huolimatta Mission of Burma hajosi vuonna 1983, koska Miller sai tinnitusta yhtyeen live-esiitymisistä. Yhtye julkaisi vain yhden albumin alkuperäisessä kokoonpanolla. Bob Weston korvasi Swopen vuonna 2002, ja sittemmin yhtye on julkaissut neljä albumia.
Yksin kaikkia vastaan (vuoden 1998 elokuva)
Yksin kaikkia vastaan ("Seul contre tous") on vuonna 1998 ensi-iltansa saanut Gaspar Noén käsikirjoittama ja ohjaama ranskalainen elokuva.
Revaz Dzodzuašvili
Revaz Mikheilis dze Dzodzuašvili (; ; s. 15. huhtikuuta 1945 Kutaisi, Georgian SNT, Neuvostoliitto nykyään Imereti, Georgia) on georgialainen jalkapallovalmentaja ja entinen neuvostoliittolainen jalkapalloilija.
Hän pelasi 49 ottelua Neuvostoliiton jalkapallomaajoukkueessa ja on valmentanut muun muassa Latvian ja Georgian jalkapallomaajoukkueita.
Beatrix Potter – taiteilijaelämää
Beatrix Potter – taiteilijaelämää ("Miss Potter") on vuonna 2006 ensi-iltansa saanut Chris Noonanin ohjaama elokuva, jonka nimiosaa eli lastenkirjalilija Beatrix Potteria esittää Renée Zellweger.
Usko koetuksella
Usko koetuksella ("Keeping the Faith") on Edward Nortonin ohjaama yhdysvaltalainen romanttinen komedia vuodelta 2000. Norton näyttelee myös elokuvan yhtä pääosaa Ben Stillerin ja Jenna Elfmanin rinnalla.
Vanhoista newyorkilaisista koulukaveruksista on toisesta (Ben Stiller) tullut rabbi ja toisesta (Edward Norton) katolinen pappi. Kun heidän lapsuusystävänsä, bisnesuraa tekevä Anna (Jenna Elfman) palaa yli kymmenen vuoden jälkeen takaisin New Yorkiin, molempien miesten maailma muuttuu.
Film-O-Holic-elokuvasivuston Elli Rintala arvioi elokuvan tuoreeltaan hyväksi viihteeksi, mutta varsin televisionomaiseksi ja sitcom-vaikutteiseksi. Hän näki yhtymäkohtia "Frendit"-sarjaan ja "Melrose Placeen". Tapahtumapaikka New York on hänestä hyvin esillä.
Madeon
Hugo Pierre Leclercq (s. 30. toukokuuta 1994 Nantes, Ranska), tunnetaan paremmin nimellä Madeon on ranskalainen house-tuottaja ja DJ. Madeon nousi suuren suosioon voitettuaan Pendulum The Island -remixkilpailun vuonna 2010. Vuotta myöhemmin hän julkaisi YouTubeen "Pop Culture" -mash-upin, jossa oli miksattu 39 eri kappaletta toisiinsa. Video sai miljoonia katsojia vain muutamassa päivässä. Madeonin suurimmat musikaalisen inspiraation kohteet ovat Daft Punk ja The Beatles. Madeon julkaisi hiljaiselonsa jälkeen "Imperium"-kappaleen ilmaiseksi omilla sivuillaan; kyseinen kappale on myös Fifa 15 -pelin soundtrackilla. Hän työstää parhaillaan debyyttialbuminsa kanssa, joka julkaistanee vuoden 2015 alkupuolella.
Pratt &amp; Whitney R-2800 Double Wasp
Pratt & Whitney R-2800 Double Wasp on 18-sylinterinen lentokonetähtimoottori. Moottori on rakenteeltaan kaksirivinen ja ilmajäähdytteinen. R-2800 kuuluu Wasp-moottorisarjaan.
Luettelo lentokoneista ja lentokoneprototyypeistä joissa on käytetty R-2800:taa.Tyyppi: kaksirivinen 18-sylinterinen ilmajäähdytteinen tähtimoottori
Iskutilavuus: 45.96 litraa
Halkaisija: 1342 millimetri
Kuivapaino: 1073 kg
Teho: 2,100 hp, (1,567 kW), 2,700 rpm
Eugenie Bouchard
Eugenie Bouchard (s. 25. helmikuuta 1994 Montreal) on kanadalainen tennispelaaja. Parhaimmillaan hän on ollut kaksinpelissä WTA-listan sijalla viisi lokakuussa 2014. Hän on voittanut urallaan yhden WTA-turnauksen kaksinpelissä ja yhden nelinpelissä.
Vuonna 2012 Bouchard voitti Wimbledonissa tyttöjen kaksin- sekä nelinpeliturnaukset. Hän oli parhaimmillaan junioreiden maailmanlistalla toisella sijalla heinäkuussa 2012. Bouchard on ensimmäinen kanadalainen tennispelaaja, joka on voittanut junioreiden Grand Slam -turnauksen kaksinpelin.
Vuoden 2013 huhtikuussa Bouchard eteni puolivälieriin Charlestonin turnauksessa. Toukokuussa hän pääsi välieriin Strasbourgissa. Ranskan avoimissa hän teki aikuisten Grand Slam -debyyttinsä. Hän pääsi turnauksessa toiselle kierrokselle voitettuaan Tsvetana Pironkovan. Toisella kierroksella hän hävisi toiseksi sijoitetulle Marija Šarapovalle. Wimbledonissa Bouchard voitti toisella kierroksella 12:nneksi sijoitetun Ana Ivanovićin, mutta hävisi kolmannella kierroksella Carla Suárez Navarrolle. Yhdysvaltain avoimissa hän hävisi toisella kierroksella Angelique Kerberille. Syyskuussa pelatussa Quebecin turnauksessa Bouchard pääsi välieriin saakka, jossa hävisi Lucie Šafářoválle kolmessa erässä. Tokiossa hän pääsi puolivälieriin voittamalla maailmanlistan sijalla kymmenen olleen Jelena Jankovićin. Ensimmäisen loppuottelupaikkansa WTA-kiertueella Bouchard saavutti Osakan turnauksessa lokakuussa. Finaalissa hän hävisi Samantha Stosurille kolmieräisessä ottelussa.
Bouchard aloitti kauden 2014 Sydneyn turnauksella, jossa hän hävisi ensimmäisellä kierroksella Bethanie Mattek-Sandsille. Seuraavalla viikolla alkaneissa Australian avoimissa Bouchard eteni välieriin saakka voittamalla muun muassa puolivälierissä Ana Ivanovićin. Välierissä hän hävisi neljänneksi sijoitetulle Li Nalle. Helmikuussa Bouchard pääsi puolivälieriin Acapulcossa ja maalis-huhtikuussa välieriin Charlestonissa. Huhtikuun loppupuolella hän saavutti puolivälieräpaikan Oeirasin turnauksessa. Kauden ensimmäisen loppuottelupaikkansa Bouchard saavutti Nürnbergissä toukokuussa 2014. Siellä hän otti uransa ensimmäisen turnausvoiton päihitettyään loppuottelussa Karolína Plíškován. Wimbledonissa 2014 Bouchard eteni finaaliin, jossa hävisi Petra Kvitovalle.
Tetratsepaami
Tetratsepaami eli "7-kloori-5-(1-sykloheksen-1-yyli)-1,3-dihydro-1-metyyli-2H-1,4-bentsodiatsepin-2-oni" (markkinoidaan kauppanimillä Clinoxan, Epsipam, Myolastan, Musaril, Relaxam ja Spasmorelax) on bentsodiatsepiineihin kuuluva lääkeaine, jota käytetään pääasiassa Itävallassa, Ranskassa, Belgiassa, Saksassa ja Espanjassa ahdistuneisuushäiriöiden tai harvemmin masennuksen hoitoon.
Tetratsepaamia voidaan myös käyttää lihasrelaksanttina. Tähän tarkoitukseen käytettäessä annostus aikuisilla on 25-150 mg päivässä, ja voidaan tarvittaessa nostaa 300 mg:n (päivän mittaan useampaan erään jaettuina pienempinä annoksina) joka on lääkkeen maksimiannos. Lääkettä on saatavilla ainoastaan 50mg vahvuisina tabletteina.
Tetratsepaamia ei yleensä suositella annettavaksi lapsille, ellei lääkkeen käytölle ole riittävää perustetta.
100 mg tetratsepaamia vastaa vahvuudeltaan suunnilleen 10mg:aa diatsepaamia.
Ahti (sukunimi)
Ahti on suomalainen sukunimi, joka on muun muassa seuraavilla henkilöillä:
Juha Vauhkonen
Juha Sakari Vauhkonen (s. 30. heinäkuuta 1962) on suomalainen upseeri, lippueamiraali ja Merivoimien Esikunnan esikuntapäällikkö 14.1.2013 lukien. Vuodesta 2016 lähtien hän on ollut Suomen puolustusvoimien komentajan pysyvä sotilasedustaja sekä Natossa että Euroopan unionin sotilaskomiteassa.
Vauhkonen on suorittanut Kadettikoulun valmistuen vuonna 1986 ja on suorittanut yleisesikuntaupseerin tutkinnon vuonna 1995.
Hän on palvellut Suomen puolustusvoimissa muun muassa Rannikkotykistökoulussa, Uudenmaan prikaatissa Dragsvikissä Tammisaaressa eri tehtävissä ja myös joukko-osaston komentajana, sotilasasiamiehenä Saksassa 2002–2005 ja rauhanturvatehtävissä Afganistanissa, jossa hän toimi Suomen kriisinhallintajoukon komentajana ja Pohjoismaisen taisteluosaston apulaiskomentajana.
Vaasan rannikkojääkäripataljoonan komentajuutta hän hoiti vuosina 2005–2007.
Merivoimien Esikunnassa hän työskenteli osastopäällikkönä operatiivisella osastolla ennen siirtymistään Uudenmaan Prikaatiin.
Hänet on ylennetty lippueamiraalin arvoon vuonna 2013 ja kontra-amiraalin arvoon vuonna 2016.
Kari Hautala
Kari Juhani Hautala (10. maaliskuuta 1973 Helsinki – 5. heinäkuuta 2016) oli suomalainen koripalloilija. Hautala edusti koko miesten pääsarjauransa, vuodet 1990–1999, Torpan Poikia voittaen seuran menestysvuosina kolme Suomen mestaruutta, neljä muuta SM-mitalia, kolme Suomen cup-mestaruutta ja kahdesti cup-hopeaa. Hän pelasi myös kolmen kauden ajan kansainvälistä EuroCupia. Hautala valittiin miesten SM-sarjassa vuoden puolustuspelaajaksi vuonna 1998 ja parhaaksi kuudenneksi pelaajaksi vuosina 1994 ja 1998. Hän edusti Suomen alle 18-vuotiaiden ja alle 22-vuotiaiden maajoukkueita ikäluokkien EM-kilpailuissa ja pelasi 15 ottelua Suomen miesten maajoukkueessa.
Torpan Poikien kasvatti Hautala debytoi kasvattajaseuransa edustusjoukkueessa kaudella 1990–1991. Pisteiden valossa hänen paras kautensa koko kausi mukaan lukien oli kausi 1996–1997, jolloin hän teki 6,8 pistettä ottelua kohden. Hautala valittiin miesten SM-sarjassa kausina 1993–1994 ja 1997–1998 parhaaksi kuudenneksi pelaajaksi ja jälkimmäisellä kaudella myös vuoden puolustuspelaajaksi. Vuosina 1996–1999, kolmen kauden ajan, hän pelasi ToPossa myös kansainvälistä EuroCupia. Eräs Hautalan koripalloilijanuran huippuhetkistä koitti Saporta Cupin pudotuspelien ensimmäisellä kierroksella vuonna 1998, kun hän puolusti menestyksekkästi ranskalaisen Le Mansin NBA:ssa muutaman kauden pelannutta Keith Jenningsiä. Hautala lopetti pääsarjauransa vain 26-vuotiaana vuonna 1999.
Hautala pelasi A-poikien (U18-) maajoukkueessa 28 ottelua 8,6 pisteen ottelukohtaisella keskiarvolla ja 22-vuotiaiden maajoukkueessa 26 ottelua 5,2 pisteen keskiarvolla. Alle 18-vuotiaiden ikäluokassa hän saavutti vuonna 1991 PM-pronssia ja sijoittui ikäluokan EM-kilpailuissa vuonna 1992 kahdeksanneksi. U22-ikäluokassa hän sijoittui vuoden 1994 EM-kilpailuissa kymmenenneksi.
Suomen miesten maajoukkueessa Hautala pelasi vuosina 1997–1998 15 maaottelua 3,9 pisteen keskiarvolla. Hän teki miesten maajoukkue-uran piste-ennätyksensä, 13 pistettä, toukokuussa 1997 EM-karsintaottelussa Walesia vastaan.
Hautala kuoli sydäninfarktiin vain 43-vuotiaana 5. heinäkuuta 2016.
Henkilökohtaiset saavutukset
Joukkuesaavutukset
Siinainvuori
Siinainvuori (arabiaksi طور سيناء‎ Ṭūr Sīnāʼ  tai جبل موسى Jabal Mūsá, kirjaimellisesti Mooseksen vuori) on vuori Siinailla, Egyptissä. Joidenkin kristittyjen, islamilaisten ja juutalaisten käsityksen mukaan Mooses vastaanotti Kymmenen käskyä Siinainvuorella. Vanhan juutalaisen tradition ja Paavalin mukaan todellinen Raamatussa tarkoitettu Siinainvuori sijaitsee kuitenkin Arabiassa. (Gal. 4:25) Nykyinen Siinainvuori sijaitsee Siinain niemimaalla (katso karttaa).
Juutalaisessa perinteessä ja toisessa Mooseksen kirjassa, sekä kristittyjen Uudessa Testamentissa Raamatun Siinainvuoren katsotaan sijaitsevan Arabiassa, tarkemmin sanottuna Midianilaisten maassa, eli Arabian niemimaan pohjoisosassa. (Exodus 02:15, 03:01)(1. Kun. 11:18)(Gal. 4:25) Siinain niemimaalla sijaitsevaa "Siinainvuorta" on virheellisesti alettu luulemaan Raamatun Siinainvuoreksi, koska Arabian niemimaan ja Siinain niemimaan nimet ovat vaihtaneet paikkaa joskus ennen ajanlaskumme alkua. Myöskään "Kaislameressä" ei ole kaisloja, joten sen nimi on merkitty karttoihin virheellisesti jostakin ajankohdasta lähtien. On esitetty että vanhan juutalaisen tradition mukaisesti Raamatun tarkoittama Siinain vuori olisi Jabal al Lawz (arabiaksi: جبل اللوز‎), joka sijaitsee Saudi-Arabiassa arabian niemimaan pohjoisosassa. Tälle väitteelle on esitetty myös vastaväitteitä, mutta ne eivät ole johdonmukaisesti perusteltuja. (Gal. 4:25) Vuoren juurella sijaitsee Pyhän Katariinan luostari.
Jos Raamatun Siinainvuori sijoitettaisiin nykyiselle Siinain niemimaalla, niin myöskään Toisessa Mooseksen kirjassa mainittua Punaisenmeren pohjaa myöten kulkemista ei voitaisi mitenkään johdonmukaisesti sovittaa tällaiseen teoriaan. Mutta jos Raamatun Siinainvuori sijoitetaan Paavalin (Gal. 4:25) ja vanhan juutalaisen tradition mukaisesti Arabian niemimaalle, niin silloin voidaan johdonmukaisesti sijoittaa Toisen Mooseksen kirjan israelilaisten pakoreitti kulkemaan Akabanlahden poikki. (katso karttaa)
Parryn kaari
Parryn kaari on harvinainen halo. Se jakautuu neljään osamuotoon, joista yleisin on yläkovera Parryn kaari. Muut muodot ovat yläkupera, alakupera ja alakovera Parryn kaari. Parryn kaaren muodostavat jääkiteet leijuvat ilmassa siten, että kuusikulmaisen prisman muotoisen jääkiteen päätypinnat ovat pystyssä ja kaksi prismapintaa vaakatasossa. Tätä asentoa kutsutaan Parry-asennoksi. Parryn kaaria havaitaan usein hyvin kehittyneiden 22 asteen sivuavien kaarten yhteydessä, ja ne muodostuvat samankaltaisista kiteistä.
Halo on nimetty englantilaisen tutkimusmatkailija William Edward Parryn mukaan, joka havaitsi yläkoveran komponentin vuonna 1820 Kanadan arktisessa saaristossa.
Yläkovera Parryn kaari on 22 asteen ylläsivuavan kaaren yläpuolella kaartuva valkea tai lievästi värillinen kaari, joka havaitaan noin 1–3 kertaa vuodessa.
Yläkupera komponentti on jääsumussa tavallisin Parryn kaaren komponentti. Se näkyy V:n muotoisena 22 asteen ylläsivuavan kaaren kuopassa auringon korkeuden ollessa enintään 15 astetta.
Alakupera Parryn kaari on 22 asteen allasivuavan muodostamassa kuopassa. Sitä on havaittu vain jääsumussa.
Alakovera Parryn kaari on erittäin harvinainen laaja kaari, joka näkyy auringon ollessa yli 40 asteen korkeudella.
Mika Luukkanen
Mika Kari Luukkanen (s. 17. kesäkuuta 1966 Helsinki) on suomalainen pääsarjauransa lopettanut koripalloilija. Luukkanen tunnettiin hyvänä heittäjänä ja hän on SM-sarjan kaikkien aikojen tarkin kolmen pisteen heittäjä 45,4 % tarkkuudella.
Luukkanen aloitti koripallon Panttereiden juniorijoukkueissa, joista hän nousi edustusjoukkueeseen kaudeksi 1985–1986. Hän edusti seuraa vuoteen 1989 asti ennen siirtymistään Helsingin NMKY:hyn, jossa hän pelasi kahden kauden ajan. Vuodet 1991–1996 Luukkanen pelasi jälleen Panttereissa, jonka jälkeen hän siirtyi Torpan Poikiin. Kaudella 1996–1997 hänet valittiin SM-sarjan parhaaksi kuudenneksi pelaajaksi. Luukkanen pelasi Torpan Pojissa vuoteen 2000 asti, ja kauden 2000–2001 hän pelasi jälleen Panttereissa.
Calle Halfvarsson
Carl-Christian ”Calle” Halfvarsson (s. 17. maaliskuuta 1989 Sågmyra) on ruotsalainen maastohiihtäjä.
Vuonna 2008 Halfvarsson voitti kultaa nuorten MM-kilpailujen vapaan hiihtotavan sprintissä. Val di Fiemmen MM-kilpailuissa 2013 hän oli vapaan 15 kilometrillä kuudes ja perinteisen sprintissä sekä 30 kilometrin yhdistelmäkilpailussa seitsemäs. Viestistä hän voitti hopeaa Ruotsin joukkueen kanssa. Falunin MM-kilpailuissa 2015 hän hiihti ankkuriosuuden hopeaa saaneessa Ruotsin viestijoukkueessa, oli 30 kilometrin yhdistelmäkilpailussa kuudes ja perinteisen sprintissä kolmastoista. Lahden MM-kilpailuissa 2017 hän sijoittui vapaan hiihtotavan sprintissä yhdeksänneksi ja 15 kilometrin perinteisen hiihtotavan kilpailussa kymmenenneksi sekä oli mukana voittamassa Ruotsille viestipronssia. Pyeongchangin olympialaisissa 2018 hän sijoittui 15 kilometrin vapaan hiihtotavan kilpailussa yhdeksänneksi ja perinteisen sprintissä 13:nneksi.
Maastohiihdon maailmancupissa Halfvarsson kilpaili ensimmäisen kerran Falunissa maaliskuussa 2009. Ensimmäiset maailmancupin pisteensä hän saavutti Davosin vapaan hiihtotavan sprintissä joulukuussa 2010 oltuaan 15:s. Kymmenen parhaan joukkoon hän ylsi ensimmäisen kerran Liberecin vapaan sprintissä tammikuussa 2011 oltuaan yhdeksäs. Ensimmäisen palkintosijansa yksittäisessä maailmancupkilpailussa hän saavutti oltuaan toinen Kuusamon perinteisen hiihtotavan sprintissä kaudella 2016–2017. Hän sijoittui samalla kaudella kolmanneksi Falunin 30 kilometrin perinteisen hiihtotavan yhteislähtökilpailussa.
Tour de Skillä 2012–2013 Halfvarsson sijoittui 14:nneksi. Joulukuussa 2013 hän voitti vapaan hiihtotavan sprintin Oberhofissa, joka oli toinen osakilpailu Tour de Skillä 2013–2014. Tourin lopputuloksissa hän sijoittui kahdeksanneksi. Maailmancupin 2013–2014 kokonaiskilpailussa hän oli viides. Tour de Skillä 2015 Halfvarsson sijoittui kokonaiskilpailussa neljänneksi. Maailmancupin kokonaiskilpailussa hän oli viides ja normaalimatkojen cupissa neljäs. Kaudella 2016–2017 hän voitti Lillehammerin Nordic Opening -tapahtumassa perinteisen hiihtotavan spintin ja 10 kilometrin vapaan hiihtotavan osakilpailut.
Halfvarsson sijoittui kaudella 2017–2018 kolmanneksi Planican 15 kilometrin perinteisen hiihtotavan kilpailussa ja Seefeldin vapaan sprintissä. Kaudella 2018–2019 hän oli kolmas Kuusamon 15 kilometrin perinteisen hiihtotavan kilpailussa.
Ruotsin viestijoukkueessa Halfvarsson sijoittui kerran kolmanneksi ja parisprintissä toiseksi kaudella 2011–2012 sekä viestissä toiseksi kausilla 2012–2013 ja 2016–2017.
Kauko Haahtela
Kauko Kalervo Haahtela vuoteen 1926 "Hansson" (26. helmikuuta 1906 Toksova, Inkeri – 10. elokuuta 1969) oli suomalainen opettaja, filosofian maisteri. Hän oli Helsingissä Kallion yhteiskoulun äidinkielen opettaja 1931–1950, rehtori 1948–1950, kouluneuvos vuodesta 1950 ja koulutoimenjohtaja vuodesta 1959. Siirtyessään opetustyöstä virkamieheksi Kouluhallitukseen hän oli radikaali uudistaja, joka pyrki uudistamaan oppikoulun luutuneita kaavoja ja työtottumuksia. Uudistajana hän halusi kehittää koululaitosta sisältä päin, ei muuttaa sen rakenteita. Hän teki useita äidinkielen oppikirjoja, kuten "Korvessa ja valtateillä".
Hänen veljensä oli kirjailija Sampo Haahtela.
Jalkapallon Suomen Cup 2013
Jalkapallon Suomen Cup 2013 on jalkapallon Suomen Cupin 59. järjestämisvuosi. Cupiin ilmoittautui 154 joukkuetta.
1. kierrokselta aloitti 70 joukkuetta. Kierroksen otteluparit arvottiin 11. joulukuuta 2012 ja pelattiin 5. tammikuuta ja 5. helmikuuta 2013 välillä.
2. kierroksella tuli mukaan 31 joukkuetta. Otteluparit arvottiin yhdessä ensimmäisen kierroksen kanssa 11. joulukuuta 2012. Ottelut tuli pelata 17. helmikuuta 2013 mennessä.
3. kierroksella Ykkösen ja Kakkosen joukkueet (39 kpl) tulivat mukaan. Kierros arvottiin 1.2. ja ottelut pelattiin 11.2.−11.3. välisenä aikana. 3. kierroksella alempisarjalainen sai kotiedun sillä poikkeuksella että Nelonen ja sitä alemmat sarjatasot rinnastettin keskenään.
4. kierros arvottiin maantieteellisin arvontakoreittain ja mukaan tälle kierrokselle tulivat ensimmäiset neljä liigacupista pudonnutta Veikkausliigajoukkuetta; IFK Mariehamn, Vaasan Palloseura, FC Inter Turku ja FC Honka. 4. kierroksella alempisarjalainen sai kotiedun sillä poikkeuksella että Nelonen ja sitä alemmat sarjatasot rinnastettiin keskenään.
5. kierroksella Veikkausliigan joukkueista tulivat mukaan liigacupin puolivälierissä pudonneet joukkueet; MYPA, HJK, RoPS ja FF Jaro. Kierros arvottiin 21.3. ja ottelut pelattiin 29.3.−17.4. Kierroksella otteluparin kotietu arvottiin sillä poikkeuksella, että Veikkausliigajoukkueen kohdatessa alempisarjalaisen joukkueen, sai alempisarjalainen kotiedun.
6. kierroksella tulivat mukaan loput Veikkausliigan joukkueet. Kierros arvottiin 11.4. ja ottelut pelattiin 24.−25.4. Kierroksella otteluparin kotietu arvottiin sillä poikkeuksella, että Veikkausliigajoukkueen kohdatessa alempisarjalaisen joukkueen, sai alempisarjalainen kotiedun.
Puolivälieriin etenivät 6.kierroksella ottelunsa voittaneet joukkueet. Puolivälierien otteluparit arvottiin 26.4. Puolivälierien pelipäivä on maanantai 20.5. Arvonnan yhteydessä laadittiin otteluohjelma finaaleihin asti.
Välierien otteluparit arvottiin yhdessä puolivälierien kanssa 26.4. Cupin välierät pelataan lauantaina 17.8.
Loppuottelu pelataan lauantaina 28.9. Helsingissä.
Lähde esitetyille ryhmityksille
Väinö Haapalainen
Väinö Haapalainen (30. toukokuuta 1893 Rautavaara – 8. marraskuuta 1945 Helsinki) oli suomalainen säveltäjä, muusikko ja kuoronjohtaja.
Haapalaisen vanhemmat olivat opettaja ja kanttori Samuli Heikki Haapalainen ja Loviisa Rautiainen. Hänen puolisonsa vuodesta 1916 oli Bertta Malin, myös heidän poikansa Väinö I. Haapalainen tunnetaan säveltäjänä. Haapalainen kävi Helsingin musiikkiopiston ja opiskeli myöhemmin Berliinissä ja Leipzigissä. Haapalainen muutti Viipuriin 1914 ja toimi aluksi orkesterimuusikkona vuosina 1919-1924, samoin kuin teatteri- ja sotilaskapellimestarina 1924–1928. Hän johti Karjalan laulua vuodet 1923–1940 ja Kalevan Laulajia 1941–1945. Haapalainen työskenteli myös Viipurin musiikkiopiston opettajana vuosina 1922–1924 sekä 1936–1940 ja Viipurin kirkkomusiikkiopiston opettajana 1922–1940. Muutettuaan Helsinkiin 1940 hän jatkoi siellä kuoronjohtajana, laulunopettajana ja orkesterimuusikkona. Haapalainen piti sävellyskosnsertteja ja soitti alttoviulua jousikvarteteissa, "Koulun ja kodin koraalikirja" -teoksen hän julkaisi 1938.
Haapalainen sävelsi muun muassa orkesterimusiikkia, kantaatteja ja kuorolauluja, mutta myös näytelmä- ja elokuvamusiikkia.
Haapalainen sävelsi musiikin seuraaviin elokuviin, joista "Suurin voitto" -elokuvan musiikin nauhoituksessa hän lisäksi toimi orkesterinjohtajana ja pianistina.
Mökkiperä
Mökkiperä voi tarkoittaa seuraavia:
Matthias Gottlund
Matthias Gottlund (1765–1821) oli suomalainen pappi. Hän oli Juvan kirkkoherra 1803–1821. Valistusajan tapaan hän harrasti yhteiskunnallisia ja talousasioita. Hän esitti käännettäväksi Raamatun suomeksi, mutta sitä ei hyväksytty, ja hän julkaisi Vanhan testamentin profeetalliset ja runolliset kirjat. Hän julkaisi Uuden testamentin apostoliset kirjeet nimellä "Försök till en omarbetad finsk tolking af apostlarnes sädebref jemte anmärkningas öfver nu brukliga finska öfversättningen" (1821, 2. p. 1901 nimellä "Apostolein lähetyskirjeet"). Hän oli vuoden 1817 virsikirjakomitean jäsen.
Hänen poikansa oli kansanrunouden kerääjä K. A. Gottlund.
Houlan verilöyly
Houlan verilöyly oli 25. toukokuuta 2012 Syyrian sisällissodassa tapahtunut verilöyly Houlan alueella, Homsin pohjoispuolella olevissa kylissä. YK:n mukaan verilöylyssä kuoli 108 ihmistä. Pääosa kuolleista oli tapettu, ja verilöylyn suoritti hallitusta tukevat "shabiha"-joukot.
Opposition mukaan Syyrian armeija tappoi kranaattitulellaan siviilejä ja hallitusta auttavat puolisotilaalliset shabiha-joukot kiertelivät Houlassa ja varsinkin Taldoussa talosta taloon teloittaen siviilejä, mukaan lukien lapsia 25. toukokuuta 2012.. Verilöylyssä kuoli 34 lasta. Tarkkailijoiden mukaan Houlassa käytettiin tykistöä, mutta osaa uhreista oli ammuttu lähietäisyydeltä. Syyrian hallituksen tutkintaryhmän tuloksen mukaan suurin osa kuolleista ei kuollut armeijan tykkitulessa, vaan joukkomurhan teki satojen ihmisten suuruinen terroristiryhmä. YK vaati tapauksen tarkkaa, puolueetonta tutkimusta.
Houlan tapahtumien vuoksi useat länsimaat karkoittivat Syyrian diplomaatteja. YK:n turvallisuusneuvosto tuomitsi yksimielisesti Syyrian hallituksen Houlan verilöylystä, Venäjäkään ei äänestänyt vastaan. Venäjällä ja muuallakin väitetiin toisaalta esimerkiksi, että vaikka tykistöllä olikin ammuttu siviilejä, tuliasein ja puukoin tehdyt murhat saattoivat silti olla jonkun kapinallistyhmän tekoja ja provokaatio jolla yritettiin saada oppositiolle tukea ulkomailta.
Bene Israel
Bene Israel (suom. "Israelin lapset") on intianjuutalainen etninen ryhmä, johon kuuluu nykyisin noin 60 000–70 000 henkeä. Heistä Intiassa asuu enää alle 5 000, ja vuoden 1948 jälkeen lähinnä Israeliin muuttaneita ja heidän jälkeläisiään on yli 60 000.
Bene Israelin yhteisön perustivat Israelista 100-luvulla eaa. tai mahdollisesti 700-luvulla eaa. paennut ryhmä (perimätiedon mukaan seitsemän perhettä) juutalaisia, jotka rantautuivat Bombayn (nyk. Mumbain) eteläpuolelle Konkanin rannikolle. He asettuivat asumaan seudulle, vaihtoivat kielensä paikalliseen marathiin ja ottivat hindunimet, mutta säilyttivät juutalaisen uskontonsa ja tavat.
Bene israelilaisten geneettinen yhteys Lähi-Idän juutalaisiin varmistui vuonna 2002 DNA-testeissä.
Bene israelilaiset elivät eristyksissä muista juutalaisista 1700-luvulle saakka, kunnes he pääsivät tekemisiin toisen intianjuutalaisen ryhmän, Kochin juutalaisten kanssa. Tämä kohtaaminen johti yhteistyöhön ja ryhmän uskonnolliseen elpymiseen. 1800-luvulla brittien kanssa hyvät suhteet solmineen ryhmän jäsenet työskentelivät jo Bombayn arvostetuimmissa ammateissa kuten lääkäreinä, professoreina ja arkkitehteina. Ryhmä levittäytyi myös muihin Intian suurkaupunkeihin.
Bene israelilaisia oli Intiassa vuonna 1948 noin 20 000, mutta sen jälkeen alkanut muutto Israeliin vähensi heidän määränsä Intiassa alle viiteen tuhanteen vuoteen 2001 mennessä. Israelissa heillä oli aluksi sopeutumisvaikeuksia, eivätkä kaikki ortodoksirabbit hyväksyneet heitä juutalaisiksi. Vuonna 1964 heidät kuitenkin hyväksyttiin virallisesti, ja Israelissa asuu nykyisin yli 60 000 bene israelilaista.
Bene israelilaiset synagogat Intiassa ovat ortodoksisia, joskin suurin osa niistä on nykyisin suljettu ryhmän hupenemisen seurauksena. Myös ryhmän muut toiminnot ovat supistuneet viime vuosikymmeninä ja ikääntyvän ryhmän olemassaolo riippuu ulkopuolisesta avusta.
Lääkintävarikko
Lääkintävarikko (LÄÄKV, aikaisemmin LääkV) on Ilmajoella Etelä-Pohjanmaalla ja Viitasaarella Keski-Suomessa toimiva varikko ja laitos, joka vastaa lääkintähuollon materiaalista sekä mm. alan valmiusasioista. Se hoitaa myös kenttälääkintäkaluston varastoinnin ja kunnossapidon.
Laitos perustettiin vuonna 1918 nimellä Sotalaitoksen Saniteettivarikko. Se toimi nimellä Saniteettivarikko vuosina 1922-1933. Nämä vuodet se toimi Helsingissä. Myöhemmin se otti käyttöön nimet Lääkintäkeskusvarikko (LKeskV), Lääkintävarikko 5, Keskusvarikko 8 ja lopulta Ilmajoelle siirryttyään Lääkintävarikko. Samalla siitä tuli itsenäinen joukko-osasto.
Varikko on toiminut vuodesta 2003 Puolustusvoimien materiaalilaitoksen alaisena.
Lääkintävarikko itsenäisenä joukko-osastona lakkautettiin vuoden 2006 lopussa, jolloin se liitettiin Lahden Hennalan varuskunnan joukkoihin. Lääkintävarikko on varuskunnassa toimivan Sotilaslääketieteen Keskuksen alainen yksikkö (LÄÄKV/SOTLK).
Lääkintävarikko tunnettiin lyhenteellä LV vielä 1970-luvulla.
Varikko on Suomen ainoa lääkintäalan materiaalin sotilaallinen laitos ja palvelee kaikkia puolustushaaroja.
Siiheen kuuluu nykyään myös 31. joulukuuta 2005 asti itsenäinenä toiminut Sotilasapteekki (SApt) Viitasaaren kaupungissa.Varikko sijaitsee kunnan keskustan tuntumassa ja varasto-osasto Tuomikylän alueella.
Varikon johdossa ovat toimineet mm. seuraavat upseerit:Proviisori Viljo Purasmaa johti varikkoa sen lyhyen ajan, jolloin varikko toimi Lääkintäkeskusvarikkona Seinäjoella.
Jatkossa varikko siirtyy Sotilaslääketieteen keskuksen myötä osaksi uutta Puolustusvoimien Logistiikkalaitosta Kenttälääkinnän valmiuskeskuksen yksiköksi.
Lääkintävarikon vuosipäivää vietetään 22. helmikuuta.
Joukko-osastotunnuksessa on ristikkäiset miekat, joiden peittona on lääkintäalan risti sekä niiden alla varikoiden joukko-osastotunnuksissa yhtenäinen V-kirjain.
Aínos
Aínos (; myös "Énos") on vuori Kefalonián saarella Kreikassa. Se on saaren ja koko Jooniansaarten korkein vuori, ja sen korkeus on 1 628 metriä. Aínos-vuori ympäristöineen muodostaa kansallispuiston nimellä Aínoksen kansallismetsä (Εθνικός Δρυμός Αίνου, "Ethnikós Drymós Aínou").
Aínos sijaitsee Kefalonián eteläosissa linnuntietä noin 18 kilometriä itäkaakkoon saaren pääkaupungista Argostólista. Vuoren korkein huippu on nimeltään Mégas Sorós (Μέγας Σωρός). Antiikin aikana vuoren huipulla oli Zeus Ainiokselle (tai Ainissokselle) omistettu temppeli. Venetsialaisvallan aikana vuori tunnettiin nimellä "Monte Nero" (”Musta vuori”).
Aínoksen kansallispuisto on perustettu vuonna 1962 ja sen laajuus on hehtaaria. Puisto perustettiin suojelemaan Kreikan oloissa ainutlaatuista havumetsää. Alkujaan vuori oli kokonaan metsän peitossa, mutta kontrolloimattomat hakkuut ja metsäpalot ovat pienentäneet metsän neljäsosaan alkuperäisestä. Puuston päälaji on kreikanpihta ("Abies cephalonica"). Siellä kasvaa myös monia uhanalaisia ja kotoperäisiä kasvilajeja kuten kämmeköitä. Puistossa elää myös mielenkiintoisia matelijoita ja nisäkkäitä kuten kettuja, jotka ovat harvinaisia muualla Kreikan saaristossa. Aínoksen kansallispuisto on ainoa saarella sijaitseva kansallispuisto Kreikassa.
Aínosvuori on suosittu vaelluskohde Kefaloniálla. Sen huipulta on hyvä näköala saarelle, läheisille Jooniansaarille sekä myös Manner-Kreikan rannikolle. Vuorella on Andréas Michalitsiánoksen mukaan nimetty teleskooppi, joka toimii aiemmin ilmavoimien käytössä olleessa rakennuksessa.
Soso Grišikašvili
Ioseb "Soso" Irodis dze Grišikašvili (; s. 25. joulukuuta 1971 Telavi, Georgian SNT, Neuvostoliitto nykyään Kakheti, Georgia) on georgialainen jalkapalloilija,
Taina Pihlajaniemi
Taina Annikki Pihlajaniemi (s. 1957) on suomalainen lääketieteen professori ja kollageenitutkija. Hän toimii Oulun yliopiston tutkimusrehtorina 2010–2014. Pihlajaniemen johtama Oulun yliopiston kuudesta tutkimusryhmästä koostuva yksikkö valittiin Suomen Akatemian huippuyksiköksi vuosille 2012–2017.
Vuosina 1996–2009 Pihlajaniemi oli Biocenter Oulun tieteellinen johtaja ja tutkijakoulun johtaja. Hän toimi ennen tutkimusrehtorin virkaa myös CSC – Tieteen tietotekniikan keskuksen hallituksessa 12 vuotta, josta puheenjohtajana neljä viimeistä vuotta. Pihlajaniemi on toiminnut lisäksi Biokeskus Suomen johtajana, Suomen Akatemian Terveyden toimikunnan jäsenenä 1998–2003 ja pääministerin johtaman Suomen tiede- ja teknologianeuvoston jäsenenä.
Pihlajaniemi valmistui 1981 lääkäriksi Oulun yliopistosta. Sieltä hän suuntasi kolmeksi vuodeksi tutkijatohtoriksi (post-doc) Yhdysvaltoihin Rutgers Medical Schooliin. Vuonna 1986 hän sai esikoisensa. Seuraavana vuonna Pihlajaniemestä tuli Oulussa lääketieteen tohtori ja hänet nimitettiin dosentiksi. Vuonna 1990 hän sai lääketieteellisen biokemian professuurin.
Juri Aleksandrov
Juri Aleksandrov (, 13. syyskuuta 1963 Kamensk-Uralski, Venäjän SFNT – 1. tammikuuta 2013) oli Neuvostoliittoa urheilu-urallaan edustanut nyrkkeilijä, maailman- ja euroopanmestari.
Amatöörinä Aleksandrov voitti maailmanmestaruuden Münchenissä 1982 ja MM-pronssia Renossa 1986. Euroopan-mestaruuskilpailuista hän voitti kultaa Varnassa 1983 ja pronssia Torinossa 1987.
Amatöörinä Aleksandrov voitti neljästi Neuvostoliiton mestaruuden. Hän otteli ammattilaisena vuosina 1989–1992 viisi ottelua. Aleksandrov voitti ammattilaisotteluistaan kaksi ja hävisi kolme, joista yhden tyrmäyksellä.
Aleksandrov kuoli 1. tammikuuta 2013, 49-vuotiaana. Hänen kuolinsyytään ei julkistettu.
Antiikin kirjallisuuden suomennokset
Antiikin kirjallisuuden suomennoksiin lukeutuu sekä antiikin Kreikan kirjallisuutta, joka on käännetty muinaiskreikasta, että antiikin Rooman kirjallisuutta, joka on käännetty latinan kielestä. Ne ovat merkittävä osa suomennoskirjallisuutta teosten kaunokirjallisen tai historiallisen arvon vuoksi.
1800-luvulla useat suomentajat käänsivät otteita Homeroksen eepoksista. Näistä voidaan mainita erikseen Elias Lönnrotin vuoden 1855 käännös "Odysseian" kuudennesta laulusta. Tuolloin suomen kieltä vasta kehitettiin eurooppalaisiin runomittoihin taipuvaksi kirjakieleksi. Käännös on silti osin luontevaa, kuten jumalten asuinsijoja kuvaavassa jaksossa:
Athenen eli Ateenan lisänimitys "glaukopis" on suomennoksessa 'sinisilmä'. Myöhemmin Otto Manninen suomensi sen 'päilyväsilmäksi' ja Pentti Saarikoski 'kiilaskatseiseksi'.
Pentti Saarikoski käänsi "Odysseian" proosamuotoon, alkuperäistä rivijakoa noudattaen. Käännöksen haittana on se, että Saarikoski perusti työnsä ranskalaisen Victor Bérardin laitokseen vuodelta 1924. Saarikoski jätti käännöksestä pois laajoja jaksoja, joita Bérard oli pitänyt myöhäisinä lisäyksinä eepokseen. Saarikosken käännös on kuitenkin hyvin selkeä nykyaikaisen lukijan kannalta. Saarikoski käänsi myös "Iliasta", mutta työ jäi kesken. Otteita Saarikosken katkelmista on julkaistu teoksessa "Antiikin runoutta ja draamaa".
Alla olevaan taulukkoon on pyritty kirjaamaan kaikki suomennettu ja itsenäisinä teoksina julkaistu antiikin Kreikan ja Rooman kirjallisuus pois lukien fraasikokoelmat jolleivät ne ole osa jotain sarjaa (esimerkiksi Tammen Olympos-sarja). Muuta-sarakkeessa on eritelty julkaisun sisältö jos se ei ole käynyt selväksi teoksen nimestä. Painosten numeroinnissa on poikettu tavanomaisesta: numeroimisperusteena on käytetty kyseisen suomennoksen julkaisukertaa (esimerkiksi Edvard Reinin suomentama Herodotoksen "Historiateos" julkaistiin ensimmäistä kertaa vuosina 1907–1910 ja toisen kerran Antiikin klassikot -sarjassa 1964. Jälkimmäinen on taulukossa kirjattu toisena painoksena vaikka kirjassa itsessään ei tätä mainintaa olekaan). Joitakin teoksia on julkaistu useana eri suomennoksena, jotka kaikki on kirjattu erillisinä riveinä. Taulukon kokoamisessa on käytetty apuna Finna-tietokantaa ja Vaseniuksen luetteloita.
Kreikkalaisilla tragedioilla on ollut suuri merkitys myöhemmän eurooppalaisen kirjallisuuden kehitykselle. Siksi on pidetty valitettavana, että kaikkia säilyneitä antiikin näytelmiä ei ole suomennettu. Roomalaisen komedian merkittävimpiä edustajia Plautusta ja Terentiusta ei ole suomennettu. Pindaroksen oodeista on suomennettu vain joitain yksittäisiä. Asiaproosan merkkiteoksista on suomentamatta muun muassa Julius Caesarin toinen teos "De bello civili", Polybioksen historiateos ja Plinius vanhemman laaja "Naturalis historia".. Antiikin puhujien, erityisesti Ciceron puheet, ovat enimmäkseen kääntämättä.
Aleksandr Gorelik
Aleksandr Judajevitš Gorelik (, 9. elokuuta 1945 Moskova, Venäjän SFNT – 27. syyskuuta 2012 Moskova, Venäjä) oli Neuvostoliittoa urheilu-urallaan edustanut taitoluistelija ja olympiamitalisti.
Gorelik saavutti kansainvälistä menestystä pariluistelussa Tatjana Žukin kanssa. Pari saavutti olympiahopeaa Grenoblessa 1968 Neuvostoliiton otettua kisassa kaksoisvoiton. Gorelik/Žuk saavutti myös maailmanmestaruuskilpailuista kaksi hopeamitalia ja yhden pronssin sekä Euroopan-mestaruuskilpailuista hopean ja pronssin. Jokaisen edellä mainitun kilpailun voitti toinen Neuvostoliiton pari, Ljudmila Belousova/Oleg Protopopov.
Vuoden 1968 MM-kilpailujen jälkeen Žuk lopetti kilpauransa ja synnytti lapsen. Gorelik yritti luistella parinaan Irina Rodnina, mikä ei kuitenkaan onnistunut. Gorelik lopetti kilpauransa ja toimi Innsbruckin talviolympialaisissa 1976 Neuvostoliiton taitoluistelumaajoukkueen valmentajana. Myöhemmin hän työskenteli urheilukommentaattorina. Gorelik kuoli 27. syyskuuta 2012, 67-vuotiaana.
Linger
Linger on muun muassa seuraavien henkilöiden sukunimi:
Maciej Kot
Maciej Kot (s. 9. kesäkuuta 1991 Limanowa) on puolalainen mäkihyppääjä ja maailmanmestari.
Kot saavutti nuorten MM-kilpailuissa Zakopanessa 2008 pronssia joukkuekilpailussa. Seuraavan vuoden nuorten MM-kilpailuissa Štrbské Plesossa hän sai hopeaa henkilökohtaisessa ja pronssia joukkuekilpailussa. Aikuisten arvokilpailuihin hän osallistui ensimmäisen kerran Liberecissä 2009. Hän sijoittui Val di Fiemmen MM-kilpailujen 2013 normaalimäessä 11:nneksi ja kuului Puolan pronssijoukkueeseen joukkuemäessä. Erzurumin universiadeissa 2011 hän sai hopeaa normaalimäessä ja suurmäessä sekä pronssia joukkuekilpailussa. Sotšin olympialaisten 2014 normaalimäessä hän sijoittui seitsemänneksi ja suurmäessä 12:nneksi. Harrachovin lentomäen MM-kilpailuissa hän oli samana vuonna kymmenes. Lahden MM-kilpailuissa 2017 hän sijoittui normaalimäessä viidenneksi ja suurmäessä kuudenneksi ja oli mukana voittamassa Puolalle joukkuemäen MM-kultaa. Pyeongchangin olympialaisissa 2018 hän saavutti joukkuepronssia.
Kot kilpaili maailmancupissa ensimmäisen kerran Lahden joukkuekilpailussa maaliskuussa 2007 ja henkilökohtaisessa kilpailussa saman vuoden joulukuussa Villachissa. Ensimmäiset maailmancup-pisteensä hän sai oltuaan 19:s Lillehammerin normaalimäessä joulukuussa 2011. Kymmenen parhaan joukkoon hän sijoittui ensimmäisen kerran oltuaan viides Garmisch-Partenkirchenin uudenvuodenpäivänkilpailussa 2013. Ensimmäisen palkintosijansa hän saavutti joulukuussa 2016 sijoituttuaan Lillehammerissa toiseksi. Ensimmäisen osakilpailuvoittonsa hän saavutti Sapporossa helmikuussa 2017, jakaen sen Peter Prevcin kanssa. Myöhemmin samalla kaudella hän voitti Pyeongchangin normaalimäen kilpailun. Hän sijoittui neljänneksi Keski-Euroopan mäkiviikon kokonaiskilpailussa 2016–2017. Maailmancup-kauden 2016–2017 loppupisteissä hän oli viides.
Kot on voittanut Continental Cupin kilpailun Kranj'ssa heinäkuussa 2008 sekä Mäkihypyn kesä-GP-kilpailut Wisłassa ja Hinzenbachissa kesällä 2012.
Hän voitti kesä-GP:n kokonaiskilpailun vuonna 2016.
Ruotsin Pommeri
Ruotsin Pommeri (, ) oli vuosina 1630–1815 Ruotsin hallinnassa ollut alue, joka käsitti nykyisessä Pohjois-Saksassa sijaitsevan Etu-Pommerin.
Ruotsi sai Pommerin ruhtinaskunnan hallintaansa vuosien 1626–1629 Puolan sodan myötä. Myöhemmin kolmikymmenvuotisen sodan päättäneessä Westfalenin rauhassa Ruotsin haltuun tulivat vielä Etu-Pommeri, Rügenin, Usedomin ja Wolinin saaret sekä pieni kaistale Taka-Pommeria.
Alueita ei liitetty varsinaisesti Ruotsiin, vaan ne säilyivät osana Pyhää saksalais-roomalaista keisarikuntaa. Hallitsijana toimivat kuitenkin Ruotsin hallitsijat valtakunnanruhtinaan arvonimellä.
Paikallista hallintoa johtivat kenraalikuvernöörit. Virassa toimivat muun muassa Johan Banér (1638–1641), Lennart Torstensson (1641–1648), Arvid Wittenberg (1655–1656), Carl Gustaf Wrangel (1648–1652, 1656–1676), Nils Bielke (1687–1698) ja Johan August Sandels (1812–1815).
1700-luvun kuluessa Ruotsi menetti vähitellen hallinnassaan olleita alueita. Ruotsin Pommeri siirtyi Kielin rauhassa vuonna 1814 Tanskan hallintaan. Vuotta myöhemmin Wienin kongressissa se liitettiin Preussiin.
Jimmy Miller
James ”Jimmy” Miller (23. maaliskuuta 1942 New York – 22. lokakuuta 1994 Denver) oli yhdysvaltalainen muusikko ja musiikkituottaja.
Miller tunnetaan parhaiten tuottajana ja työskentelystään yhtyeiden kuten The Spencer Davis Group, Blind Faith, Traffic, Plasmatics, Motorhead ja Primal Scream kanssa.
Miller oli The Rolling Stonesin pitkäaikainen tuottaja. Hän tuotti viisi yhtyeen studioalbumia 1960- ja 1970-luvuilla. Mukana oli neljä Rolling Stonesin parhaimpina pidettyä levyä "Beggars Banquet", "Let It Bleed", "Sticky Fingers" ja "Exile on Main St.".
Motörhead-yhtyeelle Miller tuotti albumit "Overkill" ja "Bomber".
Töfsingdalenin kansallispuisto
Töfsingdalenin kansallispuisto on Ruotsissa Älvdalenin kunnassa sijaitseva kansallispuisto. Kooltaan se on 1615 hehtaaria. Puisto on perustettu vuonna 1930. Se sijaitsee Töfsingån-joen molemmin puolin ja koostuu tunturimaisemasta. Korkein tunturi on 892 metrin korkuinen Hovden.
Store Mossen kansallispuisto
Store Mossen kansallispuisto on Ruotsissa Värnamon, Gnosjön ja Vaggerydin kuntien alueella sijaitseva kansallispuisto. Se on 7850 hehtaarin kokoinen. Puisto on perustettu vuonna 1982. Store Mosse on Etelä-Ruotsin suurin suoalue. Sen turvekerros on kasvanut ainakin 5000 vuoden ajan ja koostuu suurimmaksi osaksi rahkasammaleesta. Puistossa sijaitseva Kävsjön-järvi on linnustoltaan monipuolinen ja puisto on kurkien tärkein pesimäpaikka Etelä-Ruotsissa.
Rørosin rautatieasema
Rørosin rautatieasema () on rautatieasema Rørosissa, Etelä-Trøndelagin läänissä, Norjassa. Se avattiin vuonna 1877, jolloin Rørosbanen valmistui. Rautatieasema sijaitsee noin 400 kilometrin päässä Oslon keskusrautatieasemasta.